Vesturlandsslagur á Akranesvelli í kvöld Það verður væntanlega hart barist á Akranesvelli í kvöld þegar ÍA og Víkingur mætast í Vesturlandsslag í 1. deildinni í fótboltanum . Þriðja umferð 1. deildar hefst í kvöld og fara þá fram flestir leikir umferðarinnar . ÍA og Víkingur eru bæði með 3 stig í deildinni eftir tvær fyrstu umferðirnar og leikurinn í kvöld mikilvægur báðum liðum ef þau ætla að verða í toppbaráttunni í sumar . Leikurinn hefst klukkan 19,15 og má búast við fjölmennum sveitum stuðningsmanna beggja félaganna sem væntanlega leggja sig alla fram um að hvetja sitt lið .